ఉక్రేనియన్ రాజ్యాంగం ప్రకారం ప్రజలు అందరికి ఉచిత విద్య అందించబడుతుంది. ప్రభుత్వ పాఠశాలల్లో పూర్తిస్థాయిలో జనరల్ సెకండరీ విద్య తప్పనిసరి. ప్రభుత్వ, మత విద్యాసంస్థలలో ఉచిత ఉన్నత విద్య పోటీతత్వంలో అందించబడుతుంది. ద్వితీయ, ఉన్నత స్థాయిలో ప్రైవేట్ విద్యాసంస్థలు కూడా ఉన్నాయి.

నేటికీ పౌరులందరికి ఉచిత విద్యావిధానం కొనసాగుతుంది. సోవియట్ యూనియన్ ప్రాముఖ్యత కారణంగా అక్షరాస్యత శాతం 99.4% ఉన్నట్లు అంచనా వేయబడింది. 2005 నుండి ఒక పదకొండు సంవత్సరాల పాఠశాల కార్యక్రమం స్థానంలో పన్నెండు సంవత్సరాల విధానం ప్రవేశపెట్టబడింది. ప్రాథమిక విద్య పూర్తి చేయడానికి నాలుగు సంవత్సరాలు పడుతుంది (ఆరు సంవత్సరాల వయస్సు పూర్తి అయిన తరువాత). మాధ్యమిక విద్య (ద్వితీయ) పూర్తి చేయడానికి ఐదు సంవత్సరాలు పడుతుంది. అప్పర్ సెకండరీ తరువాత మూడు సంవత్సరాల కాలం విద్య కొనసాగుతుంది. 12 వ గ్రేడులో విద్యార్థులు ప్రభుత్వ పరీక్షలలో ఉత్తీర్ణులు కావాలి. ఈ పరీక్షలు తరువాత విశ్వవిద్యాలయ ప్రవేశాలు కొరకు ఉపయోగపడతాయి.

ఉక్రెయిన్లో మొదటి ఉన్నత విద్యాసంస్థలు 16 వ - 17 వ శతాబ్దాల్లో ప్రారంభమయ్యాయి. మొదటి ఉక్రేనియన్ ఉన్నత విద్య సంస్థ ఓస్ట్రోజ్కా స్కూల్, లేదా ఓస్ట్రోజ్కి గ్రీకు-స్లావిక్-లాటిన్ కాలేజియం, పశ్చిమ ఐరోపా ఉన్నత విద్యాసంస్థలను పోలి ఉండేది. 1576 లో ఓస్ట్రోగ్ పట్టణంలో స్థాపించబడింది. ఈ విద్యాసంస్థ తూర్పు స్లావిక్ భూభాగంలో మొదటి ఉన్నత విద్యాసంస్థగా ఉంది. కైవ్ మొహైలా అకాడమీ పురాతన విశ్వవిద్యాలయంగా ప్రత్యేకత కలిగి ఉంది. 1632 లో మొదట స్థాపించబడిన ఈ విద్యాసంస్థను 1694 లో ఇంపీరియల్ రష్యా ప్రభుత్వం ఉన్నత విద్యాసంస్థగా అధికారికంగా గుర్తించింది. పురాతనమైన విశ్వవిద్యాలయాలలో 1661 లో స్థాపించబడిన లివివ్ విశ్వవిద్యాలయం ఒకటిగా ఉంది. 19 వ శతాబ్దంలో ఖార్కివ్ (1805), కీవ్ (1834), ఒడెస్సా (1865), చెర్నివిట్సీ (1875) వంటి విశ్వవిద్యాలయాలు స్థాపించబడ్డాయి. వృత్తిపరమైన ఉన్నత విద్యాసంస్థలలో నిజీన్ హిస్టారికల్ అండ్ ఫిలాలజికల్ ఇన్స్టిట్యూట్ (వాస్తవానికి 1805 లో జిమ్నసియమ్ ఆఫ్ హయ్యర్ సైన్సెస్గా స్థాపించబడింది), ఒక వెటర్నరీ ఇన్స్టిట్యూట్ (1873), ఒక టెక్నలాజికల్ ఇన్స్టిట్యూట్ (1885 ఖార్కివ్), కీవ్లోని పాలిటెక్నిక్ ఇన్స్టిట్యూట్ (1898) ), ఒక ఉన్నత మైనింగ్ స్కూల్ (1899) లో కేటీనియోస్లావ్ ప్రాధాన్యత కలిగి ఉన్నాయి. సోవియట్ కాలంలో విద్య వేగవంతంగా అభివృద్ధి చెందింది. 1988 నాటికి 146 ఉన్నత విద్యాసంస్థలు 8,50,000 కు పైగా విద్యార్థుల స్థాయికి అభివృద్ధి సాధ్యం అయింది. 1990 తర్వాత ప్రైవేట్ సంస్థల యాజమాన్యాల చేత అనేక హెచ్.ఇ.ఐ విద్యాసంస్థలు స్థాపించబడ్డాయి.

ఉక్రేనియన్ విద్యాశాఖ పరిధిలో ఉన్న ఉన్నత విద్యా వ్యవస్థలోఉన్నత విద్యా సంస్థలు, సైంటిఫిక్, మెథడొలాజికల్ సౌకర్యాలతో జాతీయ, మునిసిపల్, స్వీయ-పాలక విభాగాలలో విద్యాసంస్థలు ఉన్నాయి. ఉక్రెయిన్లో ఉన్నత విద్యావిధానం యునెస్కో, ఐక్యరాజ్యసమితి నిర్వచింపబడిన విధంగా ప్రపంచంలోని ఉన్నత అభివృద్ధి చెందిన దేశాల విద్య ప్రమాణాల ఆధారంగా రూపొందించబడింది. ఉక్రెయిన్‌లో 800 కంటే ఎక్కువ ఉన్నత విద్యాసంస్థలు ఉన్నాయి. 2010 లో గ్రాడ్యుయేట్ల సంఖ్య 6,54,700 చేరుకుంది.

ఐరోపాలో పోస్ట్-సెకండరీ గ్రాడ్యుయేట్ల ఉత్పత్తిలో ఉక్రెయిన్ 4వ స్థానంలో ఉంది. జనసంఖ్యలో ఏడవ స్థానంలో ఉంది. ఉన్నత విద్య అభ్యసించడానికి ప్రభుత్వ నిధులు లేదా ప్రైవేట్ సంస్థల ద్వారా పూర్తి చేస్తున్నారు. ప్రభుత్వ వ్యయంపై అధ్యయనం చేసే విద్యార్థులు చివరి పరీక్షలో సగటు మార్కులు, పరీక్షల ఆధారంగా ప్రామాణిక స్కాలర్షిప్పు పొందుతారు. ఈ నియమం కొన్ని విశ్వవిద్యాలయాల్లో భిన్నంగా ఉండవచ్చు. అత్యధిక గ్రేడ్లకు, స్కాలర్షిప్ 25% అధికరిస్తుంది. చాలామంది విద్యార్థులకు వారు అందుకుంటున్న ప్రభుత్వ సబ్సిడీ జీవన వ్యయాలకు సరిపోదు. అనేక విశ్వవిద్యాలయాలు నగరం వెలుపల విద్యార్థులకు గృహరాయితీ అందిస్తాయి. అలాగే నమోదిత విద్యార్థులకు అవసరమైన గ్రంథాలయాలు అందించడానికి సాధారణంగా లైబ్రరీలు ఉంటాయి. ఉక్రేనియన్ విశ్వవిద్యాలయాలు రెండు డిగ్రీలు: బోలెలా ప్రాక్టీస్కు అనుగుణంగా బ్యాచిలర్ డిగ్రీ (4 సంవత్సరాలు), మాస్టర్ డిగ్రీ (5-6 వ సంవత్సరం) అందిస్తాయి. స్పెషాలిటీ డిగ్రీ (సాధారణంగా 5 సంవత్సరాలు) ఇప్పటికీ మంజూరు చేయబడుతుంది. సోవియట్ కాలంలో విశ్వవిద్యాలయాలు అందించిన ఏకైక డిగ్రీ ఇది.

2014 సెప్టెంబరు 6 న ఉక్రైనియన్ లా ఆఫ్ హయ్యర్ ఎడ్యుకేషన్ అమల్లోకి వచ్చింది. ఇది 2014 జూలై 1 న యుక్రేయిన్ పార్లమెంటులో ఆమోదించబడింది. ఉన్నత విద్య వ్యవస్థలో ప్రధాన మార్పులు: విద్య నాణ్యతను పర్యవేక్షించడానికి ఒక ప్రత్యేక కళాశాల విభాగం స్థాపించబడింది. ప్రతి ఉన్నత విద్యా సంస్థకు దాని స్వంత విద్యా, పరిశోధన కార్యక్రమాలను అమలు చేసే హక్కు ఉంది. విద్యావిధానంలో విద్యార్థి ప్రభుత్వ పాత్ర అభివృద్ధి చెందింది. ఉన్నత విద్యాసంస్థలకు ఆదాయం అభివృద్ధి చేసే హక్కులు ఉచితంగా లభిస్తాయి. 5 క్రింది రకాల ఉన్నత విద్య అర్హతలు ఏర్పడ్డాయి: జూనియర్ బ్యాచిలర్, బాచిలర్, మాస్టర్, డాక్టర్ ఆఫ్ ఫిలాసఫీ (పి.హెచ్.డి), డాక్టర్ ఆఫ్ సైన్స్; లెక్చర్లు, విద్యార్థులపై భారం తగ్గింది; అధ్యాపక విద్యార్థుల కోసం అకాడెమిక్ మొబిలిటి సౌకర్యం ఉంది.

యూరోమైదాన్, 2014 రివల్యూషన్
మతం
ఐటి
Education